Barbara Celjeläinen

Barbara Celjeläinen (n. 1394 – 1445) oli Sigismund Luxemburgilaisen puolisona Unkarin ja Böömin kuningatar sekä Pyhän saksalais-roomalaisen keisarikunnan keisarinna. 

Barbara oli Celjen kreivin nuorin tytär. Sigismund oli jäänyt kreiville kiitollisuudenvelkaan Nicopolisin taistelussa 1396. Barbaran ja leskeksi jääneen kuninkaan avioliitto vuonna 1405 johti moniin lahjoihin ja Celjen vaikutusvaltaan korkealla tasolla. Celjen kreivit ylennettiin keisarikunnan vaaliruhtinaiden joukkoon. 

Avioliitto oli Sigismundin toinen. Siitä syntyi vuonna 1409 tytär, Elisabet Luxemburgilainen, josta tuli Albrekt II:n puolisona Unkarin kuningatar.

Barbara kruunattiin Saksan kuningattareksi Aachenissa vuonna 1414. Vuonna 1415 hän sai osallistua miehensä rinnalla Konstanzin kirkolliskokoukseen vuonna 1415. Pian sen jälkeen kuningaspari aloitti epävirallisen asumuseron. Barbara pyysi anteeksiantoa, pääsi jälleen vaikuttamaan valtion asioihin 1420-luvulla ja sai järjestää maan puolustusta Hussilaissodissa. Rauhan tultua Barbaran ja Sigismundin välit paranivat, ja vuonna 1437 Barbara kruunattiin Böömin kuningattareksi.

Lähteet 

1390-luvulla syntyneet
Vuonna 1445 kuolleet